Drágább lesz a fuvarozás
Megnövekedett költségei miatt emeli szolgáltatási díjait a Rail Cargo Hungaria Zrt. és a Waberer's International Nyrt. is – tájékoztatta a Világgazdaságot a két cég vezetője.
Európa-szerte árat emelnek a fuvarozók, és ez a tendencia már Magyarországot is elérte. Lajkó Ferenc vezérigazgató közlése szerint a Waberer's-nél a folyamat átlagosan 8 százalékos emeléssel kezdődött meg. A Rail Cargo Hungaria igazgatósági elnöke, Kovács Imre nem közölt számot, de átlagos európai fuvarpiaci emelésként 6 százalékot jelölt meg. Az áremelési kényszer piaci oka mindkét társaságnál – mint az ágazat egészében – a kiadások növekedése. A fuvarozók költségeit azonban a szabályozási környezet is növeli. Lajkó Ferenc ennek kapcsán a kiküldött munkavállalókról szóló irányelv módosítási javaslatát emelte ki, amely megítélése szerint aránytalanul növelné a kötelező bérszinteket – írja hétfői számában a Világgazdaság.